CELEX: 22011D0047
Language: sl
Date: 2011-05-20 00:00:00
Title: Sklep Skupnega odbora EGP št. 47/2011 z dne 20. maja 2011 o spremembi Priloge II (Tehnični predpisi, standardi, preskušanje in certificiranje) k Sporazumu EGP

28.7.2011   
            
            
               SL
            
            
               Uradni list Evropske unije
            
            
               L 196/25
            
         SKLEP SKUPNEGA ODBORA EGP
   št. 47/2011
   z dne 20. maja 2011
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 63/2010 z dne 11. junija 2010 (1).
            
         
               (2)
            
            
               Direktivo 2009/144/ES Evropskega parlamenta in Sveta z dne 30. novembra 2009 o določenih sestavnih delih in značilnostih kmetijskih ali gozdarskih traktorjev na kolesih (2) je treba vključiti v Sporazum.
            
         
               (3)
            
            
               Direktiva 2009/144/ES razveljavlja Direktivo Sveta 89/173/EGS (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 23 (Direktiva Sveta 89/173/EGS) v poglavju II Priloge II k Sporazumu se nadomesti z naslednjim:
   
      „32009 L 0144: Direktiva 2009/144/ES Evropskega parlamenta in Sveta z dne 30. novembra 2009 o določenih sestavnih delih in značilnostih kmetijskih ali gozdarskih traktorjev na kolesih (UL L 27, 30.1.2010, str. 33).
      V tem sporazumu veljajo določbe Direktive v skladu z naslednjo prilagoditvijo:
      V opombi k točki 5.4.1 Priloge III A se v drugem odstavku prve alinee Dodatka 4 k Prilogi IV in v točki 2.1.3 Priloge V doda:
      
         ‚IS za Islandijo; FL za Lihtenštajn; 16 za Norveško.‘.“
      
   
   Člen 2
   Besedilo Direktive 2009/144/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 21. maja 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 20. maja 2011
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 244, 16.9.2010, str. 10.
   
      (2)  UL L 27, 30.1.2010, str. 33.
   
      (3)  UL L 67, 10.3.1989, str. 1.
   
      (4)  Navedena ni nobena ustavna zahteva.